దౌలతదియా

దౌలతదియా () అనేది బంగ్లాదేశ్‌లోని రాజబాడీ జిల్లాలో ఒక పల్లెటూరు. బంగలాదేశ్‌లోని అతిపెద్ద వేశ్యవాటికైన ఈ ఊరు, ప్రపంచంలోని అతిపెద్ద వేశ్యవాటికల్లో ఒకటిగా పేరుగాంచింది.  1988లో బంగలాదేశ్‌లో అధికారిక అనుమతి పొందిన 20 వేశ్యావాటికల్లో ఇదొకటి. ఐతే అప్పటికే కొన్ని దశాబ్దాలుగా ఈ వేశ్యావాటిక అనధికారికంగా ఉనికిలో ఉంది. ఈ ఊళ్ళో 1300–2000 మంది వేశ్యలు ఉంటారని అంచనా.  రోజుకి 3000 మందికి పైగా సేవలందించే ఈ వేశ్యావాటికలో, డబ్బులు చెల్లించిన వారికి శృంగారం, జూదం, మాదకద్రవ్యాల సేవలు దొరుకుతాయి. ఈ ఊరు బంగలాదేశ్, భారతదేశా‌ల సరిహద్దు ప్రాంతాలు ఐన దర్శన/గేడే (దక్షిణాన), కుతుబ్‌పుర్/తైఁపుర్ (ఉత్తరాన) లనుండి సుమారు 40 కి.మీల దూరంలో ఉంది.

వివాదాలు
బంగలాదేశ్‌లో పడుపువృత్తి చేపట్టేందుకు చట్టప్రకారం కనీసం 18 ఏళ్ళు పూర్తై ఉండాలి. కానీ దౌలతదియాకు కొత్తగా వస్తోన్న వేశ్యల సగటు వయసు 14 ఏళ్ళు కాగా, కొందరు పదేళ్ళ పిల్లలు కూడా ఉన్నారు. వేశ్యల్లో చాలామంది 250 డాలర్లకు సమానమైన మొత్తానికి (2014 నాటికి) తమ సేవలను అందిస్తున్నారు. ఈ డబ్బులని వాళ్ళు మళ్ళీ “మేడం” () లుగా పిలవబడే తార్పుడుగత్తెలకు ఇవ్వాలి.  ఈ మేడంలు తెలిసీతెలియని వేశ్యలకు లావెక్కడానికి సల్బ్యుటమొల్ (), డెక్సమిథసొన్ () వంటి మందులను ఇస్తుంటారు. 

2020లో తాత్కాలిక మూసివేత
2020, మార్చ్ 20న కోవిడ్-19 వ్యాధి నిరోధక చర్యల్లో భాగంగా ఈ వేశ్యవాటిక మూసివేయబడింది. 2020, మార్చి 23న ఇక్కడి వేశ్యలు అత్యవసర నిధుల కోసం ప్రభుత్వానికి వినతి పెట్టుకున్నారు.  దాంతో కొద్దికాలంలోనే ఇది మళ్ళీ తెరుచుకుంది.

మూలాలు

వెలుపలి లంకెలు
 The children trapped in Bangladesh's brothel village – video (the Guardian)
 KCET Bangladesh Inoculates Older Sex Workers at Biggest Brothel

వర్గం:బంగ్లాదేశ్‌లో వేశ్యావాటికలు